Гаел Гарсия Бернал
Гаел Гарсия Бернал () е мексикански актьор. Роден на 30 октомври 1978 в Гуадалахара, Халиско, Мексико. През 2016 г. печели награда Элатен глобус за ролята си в сериала „Моцарт в джунглата“.

Житейски и актьорски път 
Заедно с родителите си започва да се снима в различни постановки. През 1996 се снима в късометражен филм, който печели Оскар. 17-годишен започва да учи актьорско майсторство в колежа по драматургия на лондонския университет. Още с един от първите си филми Любовта е кучка (2000) добива световна популярност. Следващият му филм окончателно го поставя на върха на известността: Твоята майка също (2001).

Заради филма Престъплението на отец Амаро (2002) бива заплашен с отлъчване от католическата църква, която се опасява от загуба на престижа си, особено в Централна и Южна Америка.

Следващият му филм, Дневниците на мотоциклетиста (2004), пресъздава 23-годишния аржентински революционер Че Гевара по време на обиколката му из Южна Америка.

В същата година още един негов филм обикаля световните кина: Лошо възпитание (2004). В този автобиографичен филм на режисьора Педро Алмодовар, Бернал играе млад амбициозен актьор, който се превъплъщава в ролята на умрелия си, транссексуален брат, с надеждата да успее да направи кариера използвайки вече успешния режисьор.

На Берлинале 2006 Бернал представя филма си Науката на съня (2005), който обира овациите на публиката. С много хумор и фантазия е пресъздадена история, в която главният герой е държан затворник от хората в съня му и през цялото време се опитва да се събуди, за да има отново контрол над сънищата си.

Между филмите Бернал играе в театрални представления. През 2005 г. играе в лондонската продукция на Кървава сватба от Фредерико Гарсия Лорка. Говори 4 езика: испански, английски, италиански и френски. Според думите му актьорското му майсторство е подвластно на филмови легенди като Клаус Кински, Даниел Дей-Люис и Марчело Мастрояни.

Цитати 
„Вярвам страстно в природата, в истината и в силата на представа. Вярвам в кръвта, в живота, думите и в подбудите.“

Филми 

Мексикански актьори и актриси
Носители на Златен глобус
Родени в Гуадалахара